બાળકોને વધારે સમય ઘરમાં કેદ રાખવા સારું નથી. બાળપણ રમવા-કૂદવા માટે જ હોય છે. જો તમે ધ્યાન આપશો તો જાણશો કે, સેલિબ્રિટીઝ ભલે પોતાના બાળકોને આમતેમ રમવા ન જવા દેતા હોય પણ તેઓ અવારનવાર તેમની સાથે દેશ-વિદેશ ફરવા જાય છે. સાથે જ મોટાભાગની પાર્ટીઝમાં પણ બાળકોને સાથે લઈને આવે છે. આ જ રીતે દરેક સામાન્ય વ્યક્તિએ પણ પોતાના બાળકો સાથે ફરવું જોઈએ. બાળકોની ફિટનેસ જાળવવા તેમને અન્ય બાળકો સાથે બહાર રમવા મોકલવા જોઈએ. માત્ર શિક્ષણથી બાળકોનો વિકાસ શક્ય નથી. રમત-ગમતથી બાળકોમાં આત્મવિશ્વાસ પેદા થાય છે.